Geen teken van man wat by Oos-Londen-strand verdwynArgieffoto (Foto: Piper60, Pixabay) Daar is nog nie enige teken van ŉ man van Mthatha wat verdwyn het toe hy in die see geswem het by Oostelike strand in Oos-Londen in die Oos-Kaap nie. Geoff McGregor, stasiebevelvoerder van die Nasionale Seereddingsinstituut (NSRI) by Oos-Londen, het gesê die NSRI is omstreeks 18:00 ontbied na berigte van ŉ verdrinking ontvang is. “ŉ Omvattende see- en kuslynsoektog het egter geen teken opgelewer van die vermiste 31-jarige man nie. Hy is vermoedelik deur systrome in die see meegesleur toe hy geswem het,” het McGregor verduidelik. Die polisie-duikeenheid se soektog duur voort.